สาวร็อคบรรเลงโลก!!

***สาวร็อคบรรเลงโลก!!*** (Show by Rock!!) เป็นวิดีเกมมือถือแนวจังหวะ พัฒนาโดยบริษัท Geechs ร่วมกับ Sanrio เป็นโปรเจกต์แฟรนไชส์แรกของ Sanrio ที่มีกลุ่มเป้าหมายเป็นกลุ่มประชาชนที่อายุมากและเป็นแฟรนไชส์แรกที่เกี่ยวกับดนตรี เกมเปิดตัวเมื่อวันที่ 30 กรกฎาคม พ.ศ. 2566 สำหรับระบบปฏิบัติการ iOS และวันที่ 27 มิถุนายน พ.ศ. 2559 สำหรับระบบปฏิบัติการ Android ในเดือนมกราคม พ.ศ. 2561 บริษัทผู้พัฒนาเกมได้เปลี่ยนจาก Geechs เป็น Edia จนกระทั่งสิ้นสุดในการให้บริการในวันที่ 26 ธันวาคม พ.ศ. 2562 ภายหลังเกมภาคต่อของเกมต้นฉบับได้รับการพัฒนาโดยบริษัท Now Production และเผยแพร่โดย Square Enix ในเดือนมีนาคม พ.ศ. 2564 ในทุกแพลตฟอร์มมือถือ

*Show by Rock!!* ได้รับการดัดแปลงเป็นอนิเมะสี่ฤดูกาล อนิเมะสองฤดูกาลแรกผลิตโดยสตูดิโอ Bones และเป็นอนิเมะฉายรอบดึกเรื่องแรกที่อิงจากตัวละครหรือแฟรนไชส์ของ Sanrio ฤดูกาลที่ 1 ออกอากาศระหว่างเดือนเมษายนถึงมิถุนายน พ.ศ. 2558 ทางช่อง Tokyo MX อนิเมะสั้นออกอากาศระหว่างเดือนกรกฎาคมถึงเดือนกันยายน พ.ศ. 2559 ฤดูกาลที่ 2 ออกอากาศระหว่างเดือนตุลาคมถึงธันวาคม พ.ศ. 2559 ฤดูกาลที่สามผลิตโดย  Kinema Citrus ออกอากาศระหว่างเดือนมกราคมถึงมีนาคม พ.ศ. 2564 ฤดูกาลที่ 4 ออกอากาศระหว่างเดือนมกราคมถึงมีนาคม พ.ศ. 2564 มังงะดัดแปลงของฤดูกาลแรกเริ่มตีพิมพ์ในนิตยสาร *[[Young Ace]]* ของสำนักพิมพ์ Kadokawa Shoten ในเดือนกรกฎาคม พ.ศ. 2564

## เนื้อเรื่องย่อ

### ภาค 1
อิชิคาวะ ชิอาน นักเรียนชั้นมัธยมต้นปีที่หนึ่ง ที่มีความหลงไหลในเสียงดนตรีเป็นอย่างมาก แต่กลับเป็นคนขี้อายและไม่กล้าแสดงออก จึงทำให้เธอไม่กล้าที่จะเข้าชมรมดนตรีไหนเลย วันหนึ่งในขณะที่เล่นเกมมือถือที่ชื่อว่า Strawberry Heart นั้น เธอถูกดูดไปยังโลกมิดิซิตี้ ซึ่งเป็นสถานที่ที่ผู้ที่ควบคุมดนตรีจะควบคุมทุกอย่าง ที่นั่น เธอได้ดูคอนเสิร์ตที่เล่นโดยวงที่ชื่อว่า Trichronika และได้รู้ว่าเธอได้แปลงร่างเป็นสาวแมวสีขาวที่สวมชุดคล้ายสไตล์โกธิคโลลิต้า อย่างไรก็ตาม เมื่อ "สัตว์ประหลาดแห่งความมืด" เริ่มโจมตีคอนเสิร์ตและเริ่มทำลายหินเมโลดิเซียนของสมาชิกวง Trichronika สตรอเบอร์รี่ฮาร์ทก็ปรากฏตัวขึ้นในมือของชิอานและบอกให้เธอเล่นอะไรบางอย่างกับมันเพื่อปราบสัตว์ประหลาดนั้น ในขณะที่เธอช่วยวงไม่ให้กลายเป็นสัตว์ประหลาดแห่งความมืด เธอก็กลับคืนสู่ร่างมนุษย์ แต่ยังคงมีหูและหางแมวของเธออยู่ จากนั้นเมเปิล ซีอีโอของค่ายเพลง Banded Rocking Records ก็ติดต่อเธอเพื่อเข้าร่วมค่ายเพลงของเขา ที่นั่นเธอได้พบกับ ชูชู, เรโทรี และ โมอา มือกีตาร์ มือเบส และมือกลองของ Plasmagica หนึ่งในวงดนตรีของค่ายBanded Rocking Records เรโทรีขอให้ชิอานเข้าร่วม และเธอก็ตกลง พวกเขาทั้งหมดร่วมมือกันทำการแสดงและเล่นดนตรีร่วมกัน โดยมีเป้าหมายที่จะเป็นวงดนตรีที่ดีที่สุดในมิดิซิตี้ ค้นพบความลับของสัตว์ประหลาดแห่งความมืด และที่สำคัญคือต้องหาทางกลับไปยังโลกของเธอเอง

### ภาค''#''
เรื่องราวเกิดขึ้นหลังจากเหตุการณ์ในภาคแรก กองยานระหว่างกาแล็กซีที่นำโดยราชินีแห่งความมืดที่ชั่วร้ายอย่าง วิโตริอุส ได้เปิดฉากโจมตีดาวแห่งเสียงเพลงอย่างรุนแรงในอนาคต ส่งผลให้นครมิดิซิตี้ถูกทำลายล้างอย่างสิ้นเชิง เมื่อกองยานที่ปกป้องเมืองถูกทำลายล้าง วงดนตรีลึกลับชื่อ Bud Virgin Logic ก็ปรากฏตัวขึ้นและเล่นเพลงอันชั่วร้าย ในขณะที่ ทำลายล้างผู้คนในเมืองทั้งหมด พร้อมกับดูดพลังเสียงของพวกเขา  จากการโจมตีครั้งนั้น มีเพียงวง Ninjinriot เท่านั้นที่รอดชีวิต และหวาดกลัวต่อสถานการณ์เลวร้ายที่สุดที่จะนำไปสู่การล่มสลายของจักรวาลแห่งเสียงเพลง เมื่อไม่มีทางเลือก วงดนตรีจึงย้อนเวลากลับไปเพื่อป้องกันไม่ให้เหตุการณ์ดังกล่าวเกิดขึ้น ในเมือง Midi City ในปัจจุบัน เมเปิ้ล ได้บอกกับสมาชิกของ Plasmagica, ShinganCrimsonZ และ Criticrista ว่าค่ายเพลงของพวกเขากำลังจัดคอนเสิร์ตเพื่อการกุศลให้กับผู้คน โดยมีปฏิกิริยาตอบรับในเชิงบวก แม้ว่าในช่วงคอนเสิร์ต Plasmagica จะไม่มีชิอานก็ตาม แต่ก็กระตือรือร้นที่จะแสดงให้ได้ จนกระทั่ง Bud Virgin Logic ปรากฏตัวพร้อมกับ แดร็กเกอร์ ซึ่งประกาศว่าเขาจะทำลายผู้ที่เอาชนะพวกเขาได้ แต่พวกเขาถูกขัดขวางโดย Ninjinriot ซึ่งช่วยทั้งสามคนไว้ หลังจากที่แดร็กเกอร์ และวงของเขาล่าถอย อาราชิ หนึ่งในสมาชิกวงNinjinriot บอกพวกเขาว่าจะมีเรื่องเลวร้ายเกิดขึ้นหากพวกเขาไม่หยุด แดร็กเกอร์ และ Bud Virgin Logic ส่งผลให้เกิดอนาคตที่เลวร้ายดังกล่าวและทำให้ทุกคนกังวลว่าจะมีการต่อสู้ครั้งใหม่ ในเวลาเดียวกันในโลกมนุษย์ อิชิคาวะ ชิอาน ติดอยู่ในอาการตันในการเขียนเพลงสำหรับวงของเธอในงานเทศกาลโรงเรียนที่จะมาถึง คามุย หนึ่งในสมาชิกวงNinjinriotเช่นกัน มาถึงโลกมนุษย์และลักพาตัวชิอานกลับไปยังมิดิซิตี้ เพื่อป้องกันไม่ให้อนาคตอันมืดมนเกิดขึ้น เมื่อทั้งโลกอยู่ในสถานการณ์คับขัน ชิอานและเพื่อนๆ ของเธอจะต้องหยุด แดร็กเกอร์ และ วิกตอริอุส อีกครั้งจากการทำลายจักรวาลแห่งเสียงเพลง

### ภาคมาชูมัยเรช
เรื่องราวเกิดขึ้นหลังจากภาค*#* เรื่องราวจะเน้นไปที่โฮวัง เด็กสาวหูจิ้งจอกที่อาศัยอยู่ในชนบทบนดาวแห่งเสียงเพลง แม้ว่าเธอจะใช้ชีวิตอย่างสงบสุขในชนบท แต่โฮวังก็ใฝ่ฝันที่จะเป็นนักดนตรี และได้มีโอกาสทำตามความฝันของเธอเมื่อเธอผ่านการออดิชั่นเพื่อเข้าแข่งขันดนตรีในเมืองมิดิซิตี้ ในขณะเดียวกัน มาชิมะ ฮิเมโกะ นักกีตาร์ก็หลงใหลในดนตรีไม่แพ้กัน แต่รู้สึกไม่สบายใจที่ต้องอยู่ในวงดนตรีกับศิลปินรุ่นใหม่สองคน คือ เดลมิน มือเบสยักษาคูลเดเระ และรูฟุยุ มือกลองแมวแสนร่าเริง โฮวังทำบัตรออดิชั่นหาย ทำให้เธอไม่สามารถเข้าร่วมการออดิชั่นได้ ภายใต้แสงไฟระยิบระยับของเมืองมิดิซิตี้ โฮวังเสียใจที่ทำบัตรออดิชั่นหายทำให้ โฮวัง ฮิเมโกะ เดลมิน และรูฮูยุ ได้พบกันเป็นครั้งแรก และค้นพบสิ่งที่พวกเขาไม่สามารถเข้าถึงได้เพียงลำพัง เมื่อพวกเธอเล่นดนตรีที่ข้างถนน เรื่องราวอันเปล่งประกายของสี่สาวสุดร็อค จึงได้เริ่มต้นขึ้น

### ภาคสตาร์
หลังจากภาคมาชูมัยเรช สาวๆจากวงมาชูมัยเรช ก็ได้ค่ายเพลง Banded Rocking Records ติดต่อรับงานพวกเธอมาในฐานะเด็กฝึก แต่ระหว่างขับรถเข้าไปยังใจกลางเมืองมิดิซิตี้อันเปล่งประกาย พวกเธอถูกสัตว์ประหลาดแห่งความมืดปริศนาเข้าจู่โจม จึงทำให้พวกเธอถูกใส่ความว่าเป็นต้นเหตุทำลายหอคอยเมือง แต่ก็ได้พ้นผิดจากการช่วยเหลือของเมเปิ้ล และเชิญมายังค่ายของเขา ที่นั่นพวกเธอได้พบกับPlasmagica และวงดนตรีอื่นๆอีกมากมาย ที่พวกเธอจะได้เรียนรู้จากพวกเขา และในขณะเดียวกันก็พัฒนาตัวเองให้เทียบเคียงกับพวกเขาให้ได้ เปิดม่านการแสดงอันน่าตื่นเต้น การต่อสู้ระหว่างวงดนตรีระดับซูเปอร์สตาร์ครั้งนี้จะนำเสนอการแข่งขันที่ระทึกที่สุดของพวกเขา

## ตัวละคร

### วงดนตรีหลัก

#### Plasmagica
วงดนตรีที่รวบรวมโดยเมเปิ้ลจาก Banded Rocking Records ชิอานหวังว่าวงของเธอจะเป็นวงที่ดีที่สุด และพวกเขามุ่งหวังที่จะเป็นวงระดับแนวหน้าของอุตสาหกรรมเพลง

**อิชิคาวะ ชิอาน/ชิอาน**

ตำแหน่ง:นักร้องนำ/กีตาร์

ตัวเอกของซีรีส์ ชิอานเป็นนักเรียนมัธยมปลายชั้นปีที่ 1 ที่เก่งดนตรี แต่ขี้อายเกินกว่าจะเข้าร่วมชมรมดนตรีของโรงเรียน เมื่อเธอถูกดูดเข้าไปในโลกแห่งเสียง เธอได้กลายเป็นสาวแมวขาว Myumon ที่สวมชุดโกธิคโลลิต้าพร้อมถุงน่องลายทาง เธอใฝ่ฝันที่จะเป็นนักดนตรีที่ดีที่สุดในโลกจนกระทั่งเธอเข้าไปเกี่ยวข้องกับการต่อสู้กับ ดาร์ค มอนสเตอร์ จากนั้นก็ถูก Maple คัดเลือกให้เป็นส่วนหนึ่งของวง เมื่อทำการแสดง เธอใช้กีตาร์ที่มีชื่อว่า Strawberry Heart ซึ่งใช้เป็นช่องทางในการสื่อสารกับนักดนตรี Grateful King ในร่างมนุษย์ เธอมีผมสีกลมท่า หูแมว และหางแมวยาว

**ชูชู**

ตำแหน่ง:กีตาร์

กระต่ายสาวสีม่วงที่สวมชุดสีดำ นักเรียนดีเด่นของโรงเรียนดนตรีที่เธอเข้าเรียน เธอค่อนข้างมีมารยาทเรียบร้อยแต่ก็เข้ากับคนง่าย อย่างไรก็ตาม เธอค่อนข้างหยิ่งผยองในบางสถานการณ์และตั้งวงดนตรีขึ้นเพื่อเพิ่มความนิยมให้กับตัวเองเพื่อที่เธอจะได้เริ่มอาชีพเดี่ยวของเธอ แต่ในที่สุดเธอก็ตัดสินใจไม่ลาออกเพราะวงดนตรีนั้นสำคัญกับเธอมาก เธอถือกีตาร์ Antique Batman ซึ่งเป็นเครื่องดนตรีที่เธอหวงแหน ในร่างมนุษย์ เธอมีผมสีม่วง หูและหางกระต่ายสีขาว

**เรโทรี**

ตำแหน่ง:มือเบสและนักร้องประสาน

เด็กหญิงสุนัขโกลเด้นรีทรีฟเวอร์ที่มีหูยาวสีบลอนด์และมีริบบิ้นติดผม เธอเป็นเด็กผู้หญิงที่ฉลาดของกลุ่มและใช้สมาร์ทโฟนบ่อย ทำให้เธอขี้อายและไม่ค่อยเข้าสังคม เธอใช้กีตาร์เบสไฟฟ้า Blue Station เป็นเครื่องดนตรีหลัก ในร่างมนุษย์ของเธอ เธอมีผมสีบลอนด์ยาวมัดเป็นหางคู่และมีหางสีเหลือง ดูเหมือนว่าเธอจะแอบชอบชิอาน

**โมอา** 

ตำแหน่ง:มือกลอง

เด็กหญิงแกะชาวพิลู ที่มีเขาสีเหลืองและสีชมพู มีลักษณะเหมือนมนุษย์ต่างดาวที่เดินทางมาจากดาวพิลู เธอมาที่ดาว แห่งเสียงเพลงเพื่อค้นคว้าหาแหล่งพลังงานใหม่บนดาว จนกระทั่งมีคนมาขอให้เธอเข้าร่วมวง เธอมักจะจบประโยคด้วยคำว่า "พิรุ~" (ぴゅる〜, Pyuru〜) และเล่นดนตรีกับวงโดยใช้กลอง Super Cosmo ในร่างมนุษย์ เธอมีผมหยิกสีชมพู เขาสีเหลือง หูสีดำ และหางสีดำสั้น ต่อมาเธอได้รับการเปิดเผยว่าเป็นมกุฎราชกุมารแห่งดาวพิลู แต่เธอก็ปฎิเสธตำแหน่งนั้นไป เพราะเธอเลือกที่จะอยู่กับวงมากกว่า

#### Shingancrimsonz
วงดนตรีหลักวงที่สอง ซึ่งจัดอยู่ในประเภท Visual Kei Band เช่นเดียวกับ Plasmagica พวกเขายังเซ็นสัญญากับ Banded Rocking Records และตั้งเป้าที่จะเป็นวงร็อคเกอร์ที่ดีที่สุดใน Midi City

**โคลว์**

ตำแหน่ง:นักร้องนำ/กีตาร์

หัวหน้าวง Shingan Crimsonz ที่มุ่งมั่นที่จะเป็นร็อคเกอร์ที่ดีที่สุดใน Midi City เขาเป็นคนที่หุนหันพลันแล่นและหยาบคาย เขามักจะอวดความสามารถด้านดนตรีของเขาและมักจะไม่เห็นด้วยกับไอออนและไยบะ เนื่องจากเขามาจากครอบครัวเกษตรกรผู้เลี้ยงโคนม เขาจึงเรียกแฟนๆ ของเขาว่า "วัว" ซึ่งพวกเขามองว่าเป็นการดูถูก(ทั้งๆที่ไม่ใช่แบบนั้นเลย) อย่างไรก็ตาม เขามีความสามารถด้านดนตรีมากและใช้กีตาร์ Red Tomahawk รูปขวาน ร่างมนุษย์เป็นเม่นที่มีผมสีแดง 

**ไอออน**

ตำแหน่ง:กีตาร์

มือกีตาร์ประจำวงผู้มีนิสัยสงบแต่ก็ให้ความสำคัญกับตัวเองมาก มักจะทะเลาะกับโคลว์และไยบะประจำ เพราะเคยเป็นลูกคุณหนูจึงมีฐานะทางบ้านดีมาก แต่เลือกจะออกไปตามความฝันมากกว่า และใช้กีตาร์ Holy Arc ร่างมนุษย์เป็นชายมีหูเป็นสิงโต ผมสีบรอนด์หยิก แต่งชุดดูผู้ดีสุดในวง (แต่บ้าๆบอๆพอกัน) เขามีน้องสาวหนึ่งคนคือไอลีน

**ไยบะ**

ตำแหน่ง:มือเบส

ผู้เดินตามวิถีซามูไร เป็นคนที่เคารพนับถือวิถีบูชิโดและจิตวิญญาณแห่งร็อคมาก เป็นคนขี้อายมากและมักจะทะเลาะกับโครว์และไอออนประจำ เขาใช้กีตาร์ "Ryūkenden (龍剣伝)" ร่างมนุษย์เป็นชายหูจิ้งจอก ใส่แว่น และชอบกระดกแว่นเวลาให้เหตุผล(แต่ส่วนมากคือชวนทะเลาะมากกว่า)

**โรม**

ตำแหน่ง:มือกลอง

หัวหน้าวงโดยพฤตินัย แม้จะมีบุคลิกที่ร้อนแรงและดูแข็งแกร่ง แต่เขาก็มีสติดีสุดในวงและมักจะดุอีกสามคนเมื่อพวกเขาทะเลาะกัน เป็นดั่งคุณพ่อของวงเลยก็ว่าได้ เขาเล่นกลองของ Skull Jacker และเป็นสมาชิกคนเดียวในกลุ่มที่มีงานประจำ เขาเคยเป็นเพื่อนกับ ชู☆โซ เมื่อเขาเป็นสมาชิกของวง Amatelast ก่อนหน้านี้ จนกระทั่งวงแตก และถอนตัวออกมา ร่างมนุษย์เป็นชายหูเสือดาว ผมสีเทาสั้นเกลียน 

#### Trichronika
คือกลุ่มไอดอลชายล้วนและเป็นวงแรกที่ชิอานได้พบตั้งแต่ตอนแรกในอนิเมะ ประกอบด้วยสมาชิก 3 คนซึ่งเซ็นสัญญากับ Judas ค่ายเพลงไอดอลชื่อดัง

**ชู☆โซ**

ตำแหน่ง:นักร้องนำ/กีตาร์

เจ้าชายแห่งดาวแห่งเสียงเพลง ที่ยังไม่ได้รับการพิสูจน์และเป็นหัวหน้าวงของ Trichronika เขาได้รับการยกย่องว่าเป็นเจ้าชายแห่งกาแล็กซีที่มีน้ำเสียงที่ไพเราะราวกับนางฟ้า เขาได้รับความนิยมอย่างมากในหมู่แฟนๆ ในเมืองมิดิซิตี้ โดยเฉพาะในเรื่องทักษะทางดนตรีของเขา เขาสามารถร้องเพลง เล่นกีตาร์ และเล่นเปียโนได้อย่างสมบูรณ์แบบ อย่างไรก็ตาม เขามีอดีตอันมืดมนร่วมกับโรม หนึ่งในสมาชิกของ Shingancrimsonz ซึ่งเขาเคยอยู่วงชื่อ Amatelast ก่อนที่พวกเขาจะแยกวงกัน ร่างมนุษย์เป็นชายหูจิ้งจอกสีเหลือง หน้าตาหล่อเหลา แต่งตัวดูหรูหรา

**ริคุ**

ตำแหน่ง:มือเบส

หนึ่งในฝาแฝดที่สนับสนุน ชู☆โซ แม้ว่าเขาจะทุ่มเทให้กับการแสดงร่วมกับ Trichronika แต่ธรรมชาติที่พูดจาอ่อนหวานและขาดความมั่นใจทำให้เขามีปมด้อยเล็กน้อย ร่างมนุษย์ไม่ทราบแน่ชัดว่ามาจากโมเดลสัตว์อะไร ผมสีน้ำเงิน สวมเสื้อสีเขียวเหมือนแฝดของเขา แต่แต่งตัวดูสุภาพกว่า

**ไค**

ตำแหน่ง:มือกลอง

พี่ชายฝาแฝดของริคุ สิ่งที่เขาชอบมากที่สุดสองอย่างคือชู☆โซและการเต้นรำ เขาเป็นพี่ชายที่คอยดูแลริคุ แม้จะดูประหลาดไปสักหน่อยก็ตาม ร่างมนุษย์ไม่ทราบแน่ชัดว่ามาจากโมเดลสัตว์อะไร ผมสีน้ำเงิน สวมเสื้อสีเขียวเหมือนแฝดของเขา แต่ดูซุกซนกว่า

#### Criticrista
กลุ่มวงดนตรีที่มีการทำกิจกรรมคล้ายกับไอดอล มีกันอยู่สี่คนตามสัญลักษณ์ของไพ่ ซึ่งทั้งวงเป็นนักเรียนจากสภานักเรียนของโรงเรียนมัธยมเซนต์มิดิ เดิมทำงานให้กับ Unicorn Virtual Music และกำลังจับตามองชิอานหลังจากที่เธอมาถึงโลกแห่งเสียง หลังพ่ายแพ้ให้กับ Plasmagica ในการแข่งเพลง พวกเธอก็ถูกความมืดครอบงำกลายเป็นดาร์คมอนสเตอร์ หลังได้รับการชำระเมโดลิเซียนสโตนจากชิอาน พวกเธอก็ย้ายสังกัดมาอยู่ค่ายBanded Rocking Records อย่างเป็นทางการ อนึ่ง ฮิเมโกะจากวงมาชูมัยเรช เป็นแฟนคลับของวงนี้อยู่

**โลเซีย**

ตำแหน่ง:นักร้องนำ/กีตาร์

สาวร่าเริงและพึ่งพาได้ของกลุ่ม มักเรียกแฟนคลับว่าพี่ชายไม่ก็พี่สาว มีความน่ารัก แต่ในขณะเดียวกันก็แอบๆเอาแต่ใจในสายตาของชูชู ร่างมนุษย์มีผมสีชมพู หูแมวสีขาว ใช้กีตาร์ที่มีลักษณะเหมือนแมว

**สึคิโนะ**

ตำแหน่ง:มือคีย์บอร์ดและนักร้องประสานเสียง

**โฮลมี่**

ตำแหน่ง:มือเบสและนักร้องประสานเสียง

**จาคุริน**

ตำแหน่ง:มือกลองและนักร้องประสานเสียง

#### Bud Virgin Logic
วงดนตรีลึกลับที่ปรากฏตัวในภาค*#* ซึ่งเป็นพันธมิตรกับ Dagger Morse พวกเขามีท่วงทำนองที่คมกริบราวกับมีดและเสียงร้องอันละเอียดอ่อนที่โปร่งใสราวกับกระจก พวกเขาเคยเป็นคนปกติจนกระทั่ง Dagger ทำให้พวกเขาและ เมโดลิเซียนสโตนของพวกเขาเสื่อมทราม ทำให้พวกเขาต้องทำงานให้กับเขา

**ไอลีน**

ตำแหน่ง:นักร้องนำ/กีตาร์

น้องสาวของไอออน ผู้มีแววตาที่เย่อหยิ่งและน่าเกลงขาม มีเสน่ห์อันทรงพลังและคำพูดที่ลึกลับ ความหลงใหลในดนตรีทำให้เธอดูซุ่มซ่ามเล็กน้อย เธอชอบสถานที่สูงและสิ่งของที่เล็กกว่าตัวเธอเอง หลังได้รับการชำระเมโดลิเซียนสโตน เธอตัดสินใจพบกับพี่ชาย ร่างมนุษย์เป็นเด็กสาวผมสีบรอนด์เหมือนพี่ชาย หูสิงโต แต่ชุดโกธิคโลลิต้าสีแดง

**เพเพน**

ตำแหน่ง:มือเบส

เมดส่วนตัวของไอลีน ถูกมูลนิธิลึกลับรับมาตั้งแต่ยังเด็กเพื่อทำหน้าที่เป็นคนรับใช้ ตอนนี้เธอมีสีหน้าไม่สะทกสะท้านและซ่อนอาวุธมากมายไว้ในกระโปรงของเธอ เธอจะน่ากลัวเมื่อเธอโกรธ ร่างมนุษย์มีผมสีเขียวน้ำทะเลสั้น เขาสีชมพู มีเกล็ดอยู่ที่แขน สวมชุดสาวใช้ ใช้เบสที่มีรูปร่างเหมือนขวาน

**ฮันเดโกะ**

ตำแหน่ง:มือกลอง

เพื่อนเล่นในวัยเด็กของไอลีน สามารถเล่นมีด-กลองได้ด้วยความเร็วที่น่าทึ่ง โดยทั่วไปจะมีนิสัยหงุดหงิดง่าย แต่จะยิ้มและหัวเราะเมื่อนึกถึงความทรงจำดีๆ ร่างมนุษย์มีผมและหูเป็นเสือขาว ใช้ไม้กลองที่มีลักษณะคล้ายมีด

#### Mashumairesh!!(มาชูมัยเรช)
เป็นวงดนตรีร็อกที่มีสมาชิก 4 คน ซึ่งก่อตั้งขึ้นหลังจากที่โฮวังพลาดการออดิชั่นสำหรับการแข่งขันดนตรีในเมืองมิดิซิตี้ และได้พบกับฮิเมโกะ,เดลมิน และรูฟุยุ โดยวงนี้มีชื่อเสียงจาก "เสียงที่ดังและซาบซึ้ง" ที่เปล่งประกายในหัวใจของทุกคนพร้อมรอยยิ้มที่สวยงามและร่าเริง

**โฮวัง**

ตำแหน่ง:นักร้องนำ/กีตาร์

ตัวเอกของซีรีส์ สาวจิ้งจอกจากชนบทอันห่างไกลที่มีความฝันจะเป็นนักดนตรีที่มีชื่อเสียง มีนิสัยร่าเริง ใจดี และเป็นมิตรกับผู้คน แต่ในขณะเดียวกันเธอนั้นค่อนข้างซุ่มซ่ามและไม่ระวังตัว ทำให้ฮิเมโกะต้องคอยระวังให้อยู่บ่อยๆ ร่างมนุษย์ใส่กระโกรงคล้ายมิโกะ สวมชุดกะลาสีสีน้ำเงิน และมีผมกับหูสีชมพูหรือขาว

**มาชิมะ ฮิเมโกะ**

ตำแหน่ง:นักร้องนำ/กีตาร์

สาวชาวเมืองที่มีความฝันจะเป็นนักดนตรีที่มีชื่อเสียงเช่นเดียวกัน ในตอนแรกเธอไม่มีความกล้าที่จะตั้งวงดนตรี จนกระทั่งโฮวังให้กำลังใจฮิเมโกะ ทำให้เธอมีความกล้าที่จะตั้งวงดนตรีขึ้นมา อนึ่ง หากมีคนชวนคุยเรื่องวงCriticrista ความเป็นโอตาคุนั้นจะแสดงออกมา และจะคุยจ้อไม่หยุด ตอนถูกชวนไป Banded Rocking Records เธอแทบจะคลั่งเพราะเป็นค่ายเดียวกับกับวงที่ชอบ จนกระทั่งได้เจอตัวจริงถึงกับตัวแข็งเพราะความเขินอาย ร่างมนุษย์เป็นแมวผมสีเหลือง สวมเสื้อฮู้ดสีชมพู 

**เดลมิน**

ตำแหน่ง:มือเบสและนักร้องประสานเสียง

ยักษาคูลเดเระที่ชอบตบมุขแบบเจ็บๆ ที่บ้านเกิดเธอมีแต่พวกนักสู้บ้ากล้ามทำให้เธอหนีจากเกาะมายังมิดิซิตี้เพื่อมาเป็นนักดนตรี เนื่องด้วยเป็นเผ่ายักษาจึงสามารถยิงบีมจากเขาได้ ร่างมนุษย์เป็นเด็กสาวผมสีมิ้นท์ สวมชุดสีม่วง

**รูฟุยุ**

ตำแหน่ง:มือกลองและนักร้องประสานเสียง

หมาป่าผมสีม่วงสุดป่วน เพื่อนสนิทของเดลมิน ไม้ตีกลองที่มีลักษณะเหมือนอุ้งตีนของเธอสามารถใช้เป็นที่ปรุงรสได้ มีนิสัยร่าเริง และจูนิเบียวอยู่บ่อยๆ ร่างมนุษย์ผมสีม่วง แต่งชุดเหมือนพวกตำรวจ

#### Dokonjofinger
เป็นวงดนตรีเฮฟวีเมทัลจากโรงเรียน Dokonjo Kita Academy ที่มีชื่อเสียงในเมืองมิดิซิตี้(ในทางไม่ดีเท่าไหร่ ลือกันเรื่องของการหาเรื่องคนอื่น) วงดนตรีนี้มีเอกลักษณ์เฉพาะตัวในแนวเฮฟวีร็อค พวกเขาก่อตั้งขึ้นเมื่อผู้อำนวยการเรียกตัวพวกเขาทั้งสี่คนเข้าไปในห้องทำงาน โดยบอกว่าพวกเขาจะต้องตั้งวงดนตรีเพื่อทำงานบริการชุมชน ไม่เช่นนั้นพวกเขาจะถูกไล่ออกจากโรงเรียน ท้งโรงเรียนนั้นมีนักเรียนเพียงสี่คนเท่านั้น

**ยาสุ**

ตำแหน่ง:นักร้องนำ/กีตาร์

ชายผมสีน้ำเงิน ที่เรียนไม่จบซักที มักชอบต่อยตี แต่ลึกๆเป็นคนดีและเห็นใจคนอื่น หลังจบการศึกษาอย่างกระทันหันแล้วไปเล่นดนตรีจริงจังในใจกลางเมืองมิดิซิตี้ตามคำสั่งของผู้อำนวยการ ทำให้ตนได้พบกับความเปร่งประกายของวงดนตรีชาย และไฝ่ฝันจะไต่เต้าขึ้นมาเทียบเคียงกับพวกเขาให้ได้ ร่างมนุษย์มีต้นแบบมาจากอีกาสามขา 

**ฮัชชิน**

ตำแหน่ง:มือเบส

ชายหัวผึ้ง นิสัยใจร้อน ชอบท้าทายคนอื่น สนิทกับยาสุ ร่างมนุษย์มีทรงผมคล้ายผึ้งสีเหลืองปนม่วง  ใส่ชุดสีม่วง

**โจ**

ตำแหน่ง:กีตาร์

ชายขี้โรค ไม่เคยเรียนจบเลยซักครั้งเพราะต้องเข้าโรงพยาบาลบ่อยๆ จึงตั้งใจว่าครั้งนี้เขาจะต้องเรียนจบให้ได้ มีต้นแบบมาจากนกฟินิกซ์ มีผมสีขาว สวมเสื้อคลุมสีแดง ที่มือพันผ้าพันแผล

**โชจุน**

ตำแหน่ง:มือกลอง

ชายผมบรอนซ์ มีนิสัยขี้โกง ชอบใช้วิธีสกปรกในการเอาชนะคนอื่น ขนาดต่อยตียังแอบเอาแผ่นเหล็กใส่กระเป๋าเลย แต่ลึกๆเป็นคนดีคนนึง และค่อนข้างรักเด็ก และในตอนหลังนิสัยของเขาก็ค่อยๆดีขึ้นไปด้วยหลังผ่านการประลองเพลงกับวงอื่นๆมา ร่างมนุษย์มีต้นแบบมาจากปี่เซียะ สวมชุดสีขาว

#### Reijingsignal
Reijingsignal เป็นวงดนตรีอิเล็กทรอนิกส์ร็อกที่มีสมาชิก 3 คน วงดนตรีนี้มีชื่อเสียงจากเสียงร้องและความรู้สึกที่ล้ำหน้าและสูง พวกเขาไม่มีหัวหน้าวง เพราะพวกเขาเชื่อว่าสมาชิกทั้ง 3 คนเท่าเทียมกันและฝึกฝนกันเองเพื่อพัฒนาฝีมือ เวลาต้องการล่าแฟนคลับ เธอจะล่าจากพรสวรรค์บางอย่างในตัวของคนๆนั้น โฮวังเองก็เป็นหนึ่งในนั้น

**ลาล่าริน**

ตำแหน่ง:นักร้องนำ/กีตาร์

สาวสวยผมสีเหลืองที่มีเสน่ห์เย้ายวน หากเธอสนใจใครจะไม่ยอมปล่อยไปเด็ดขาด หลังแพ้ให้กับวงมาชูมัยเลซ เธอก็เริ่มเปิดใจสนิทกับโฮวังมากขึ้น มีเป้าหมายคือเอาขนะวง Criticrista ที่มีชื่อเสียงและความเป็นไอดอลมากกว่าตน ร่างมนุษย์มีต้นแบบจากแมวคาราคัล

**สุโมโมะเนะ**

ตำแหน่ง:นักร้องนำ/กีตาร์

**อุยอุย**

ตำแหน่ง:นักร้องนำ/เบส

### วงดนตรีอื่นๆ

#### สึเระสุเระนารุ อายาสึกิ มุเก็นนัน (徒然なる操り霧幻庵)
คือวงดนตรีเอ็นกะ ซึ่งเล่นดนตรีที่ผสมผสานระหว่างดนตรีร็อคและดนตรีญี่ปุ่นแบบดั้งเดิม พวกเขามาที่เมืองมิดิซิตี้เพื่อเผยแพร่เพลงแนวญี่ปุ่น มีผู้คนมากมายเดินทางมาฝึกกับพวกเขา แต่คนที่ผ่านมาได้จริงๆมีน้อยมาก เพราะบททดสอบโหดเกินไป

**อา**

ตำแหน่ง:นักร้องนำ/กีตาร์ชามิเซ็น

ชิบะอินุ ผู้สวมหมวกไม้ไผ่ทับหัว

**อุน**

ตำแหน่ง:นักร้องนำ/เบสชามิเซ็น

เธอเป็นหนูสีเทาที่สวมหมวกสีน้ำตาล

**ดารุ ดายุ**

ตำแหน่ง:นักร้องนำ/มือกลอง

หัวหน้าวง เธอสวมชุดดารุมะสีแดงที่มีหูแมวเป็นมือกลองของวง

#### Arcareafact
เป็นวงดนตรีชายล้วน ประกอบด้วยสมาชิก 4 คนที่ร่ำรวยเซ็นสัญญากับ Judas ค่ายเพลงไอดอลชื่อดัง ชื่อของสมาชิกวงมาจากธาตุต่างๆ 

ไททัน=ไททาเนียม เซเลน=ซีลีเนียม อาร์กอน=อาร์กอน โอไรออน=ออรัม ชื่อย่ออย่างเป็นทางการของวงคือ Arcare

**ไททัน**

ตำแหน่ง:นักร้องนำ/มือคีย์บอร์ด

ยูนิคอร์นสีน้ำเงิน พ่อแม่ของเขาเป็นนักดนตรีชื่อดัง เขาได้รับพรสวรรค์มาจากพ่อแม่ของเขา แต่เขาเป็นคนที่เกลียดความพ่ายแพ้และพยายามอย่างหนักมาตั้งแต่เด็ก เมื่อมองเผินๆ เขามีหน้าตาเฉยและทัศนคติที่แตกต่างไปจากสมาชิกในวง แต่เขาซ่อนจิตวิญญาณนักสู้ที่ร้อนแรงเอาไว้ภายใน เขาดูเหมือนจะสนใจ Shingancrimsonz และ Dokonjofinger แม้ว่าเขาจะเชื่อในความเป็นอัศวินของวงมากกว่าก็ตาม โดยที่สมาชิกในวงไม่รู้ตัว เขาพยายามเลี้ยงดูน้องๆที่น่าสงสารของเขาด้วยตัวเอง อนึ่ง เขาเป็นคนเดียวในวงที่ไม่ได้ร่ำรวยเหมือนสมาชิกคนอื่นๆในวง

**โอไรออน**

ตำแหน่ง:ไวโอลิน

วัวกระทิงไบสัน หัวหน้ากลุ่มและเป็นผู้สืบเชื้อสายมาจากเอ็นเดนคอตผู้เก่าแก่และทรงเกียรติ และเป็นทายาทของตระกูลที่มีอำนาจทางการเงิน จนถึงตอนนี้ เขาได้แก้ไขปัญหาทั้งหมดของเขาด้วยอำนาจของเงินและดวงตาอันเฉียบแหลมที่ซ่อนอยู่หลังแว่นตาของเขา ชายผู้มีความสามารถที่ชำนาญในการใช้มือของเขา จิอิ พ่อบ้านของเขาอยู่เคียงข้างเขาเสมอ

**เซเลน**

ตำแหน่ง:มือเบส

ลูกแกะน้อยแสนอ่อนโยน เขาเป็นลูกชายของประธานบริษัทเพลงยักษ์ใหญ่ในอวกาศ เนื่องจากเขาใช้เวลาส่วนใหญ่ในห้องสมุดของพ่อแม่ในวัยเด็ก เขาจึงมีความรู้ด้านดนตรีอย่างลึกซึ้ง นอกจากนี้ เขายังชอบฟังข่าวลือเกี่ยวกับวงดนตรีเล็กๆ อีกด้วย ตรงกันข้ามกับรูปลักษณ์ของเด็กชายคนนี้ เขากลับพูดจาทั้งร้ายกาจและเป็นผู้ใหญ่เกินวัย

**อาร์กอน**

ตำแหน่ง:มือกลอง

ชายมีหูและเขากวาง ก่อนที่จะเข้าร่วมกับจูดาส เขาได้ก่อตั้งบริษัทและกลายเป็นเศรษฐีพันล้านที่รวยที่สุดอันดับ 1 ของเมืองมิดิซิตี้ เนื่องจากงานอดิเรกของเขาคือการเต้นรำ ออกกำลังกายกล้ามเนื้อ และขยายธุรกิจ เขาจึงได้รับเงินจำนวนมากขณะฝึกซ้อม ด้วยอารมณ์สดใสและร่าเริงของเขา เขาจึงมักจะทำให้สมาชิกในวงหงุดหงิดเล็กน้อย

#### Uwasanopetals
วงดนตรีจากชนบทของโลกแห่งเสียงเพลง ในอนิเมะ สมาชิกทุกคนมีการแสดงสั้นๆ เป็นนักเรียนมัธยมปลายในชนบทที่เคารพนับถือ สึเระสุเระนารุ อายาสึกิ มุเก็นนัน และอยากไปให้กำลังใจพวกเขาที่เมืองมิดิซิตี้ด้วยตนเอง จากนั้นจึงเซ็นสัญญาบันทึกเสียงกับค่ายOgasawara ก่อนถึงตอนสุดท้ายของภาค 1 และกลับมาอีกครั้งในภาค*#* พร้อมกับผู้จัดการของพวกเขา และต่อมาก็เซ็นสัญญากับค่าย Unicorn Virtual Music 

**ชิบุริน**

ตำแหน่ง:นักร้องนำ/กีตาร์

**คิทตุง**

ตำแหน่ง:มือกลอง

**ฮัคคุง**

ตำแหน่ง:มือเบส

**โพโคเอะ**

ตำแหน่ง:มือคีย์บอร์ด

#### Ninjinriot
วงดนตรีนินจา 4 คนจากอนาคตที่พยายามป้องกันราชินีแห่งความมืดไม่ให้รุกรานโลกเสียงและใช้พลังงานของจักรวาลเพื่อยึดครองกาแล็กซี พวกเขาไม่มีค่ายเพลงที่เป็นที่รู้จักและแสดงสดตามท้องถนนเท่านั้น

**โอโบโร่**

ตำแหน่ง:นักร้องนำ/กีตาร์

**อาราชิ**

ตำแหน่ง:กีตาร์และนักร้องประสานเสียง

**ริน**

ตำแหน่ง:มือเบส

**คามุย**

ตำแหน่ง:มือกลอง

#### '''Shizuku Secret Mind'''
วงดนตรีจากเวนิสซิลลิน เมืองหลวงแห่งน้ำ พวกเขามาแสดงที่เมืองมิดิซิตี้เป็นครั้งแรก 

#### Shinimonogurui
วงดนตรีที่ก่อตั้งขึ้นจากถนนYokai Street ในเมืองมิดิซิตี้ ประกอบด้วยสมาชิกครอบครัวที่มีจิตวิญญาณแห่งโยไค

#### Dolly Dolci
วงดนตรีร็อคแนวโลลิต้าที่มีธีมมาจากขนมหวานที่ปรากฏในภาค*#* แฟนๆ ของวงอื่นๆ ต่างก็ชื่นชอบกันทั้งนั้น แถมยังทำขนมและของหวานเก่งอีกด้วย

#### Baiganba V
วงดนตรีซูเปอร์ฮีโร่ที่มีหัวใจร้อนแรงและจิตวิญญาณแห่งการตลาด โดยปกติแล้วพวกเขาเป็นพนักงานของเครือร้านเครื่องดนตรีชั้นนำอย่าง "Revolution Music Store" ทุกๆ สัปดาห์บนดาดฟ้าของร้านจะมีการแสดง "Superhero Live Show"

#### Gaugastrikes
วงดนตรีอินดี้สามชิ้นที่เล่นในหุบเขาชิบุ ซึ่งตอนนี้มีสมาชิกสี่คนหลังจากที่อุชูระเข้าร่วมวง พวกเขาได้รับการว่าจ้างให้ปกป้องเกตส์จากหินเมโลดีเซียนบริสุทธิ์ที่ทอดตัวอยู่บนภูเขาของซาวด์เวิลด์ วงดนตรีนี้สร้างขึ้นจากวงดนตรี KFK ในชีวิตจริง

**คินทารอส**

ตำแหน่ง:นักร้องนำ/กีตาร์

เขามีลักษณะเหมือนมนุษย์หมาป่า คินทารอสชอบเสื้อคาร์ดิแกน เขามีบุคลิกที่แปลก ๆ ชอบใส่เสื้อยืดที่มีอักษรคันจิสีทอง (金) เขียนไว้ แต่ถูกเพื่อนสมาชิกอย่างเดยันบอกว่าเขาแต่งตัวโคตรเฉิ่ม

**เดยัน**

ตำแหน่ง:มือเบส

เขามีรูปร่างหน้าตาเหมือนปีศาจ ค่อนข้างจะเจ้าชู้ ผมสีบลอนด์เป็นประกายเป็นเอกลักษณ์ของเขา และเขาชอบแต่งตัวและแต่งตัวตามแฟชั่น ชอบวิจารณ์เสื้อผ้าของสมาชิกคนอื่นอยู่เสมอ การแสดงที่ดุดันคือจุดแข็งของเขา

**อูชูระ**

ตำแหน่ง:กีตาร์

สมาชิกใหม่ล่าสุดของวง เขาถูกดึงดูดด้วยคลื่นเสียงอันวิจิตรที่ปล่อยออกมาจากเสื้อยืดอันแสนเฉิ่มของคินทารอส และเดินทางมายังเมืองมิดิซิตี้จากอีกฟากหนึ่งของกาแล็กซีอันไกลโพ้น ด้านในของหมวกอวกาศที่เขาสวมอยู่ตลอดเวลาดูเหมือนจะเชื่อมต่อกับหลุมดำ

**ไดชิเซ็น**

ตำแหน่ง:มือกลอง

เขาเป็นคนตัวใหญ่และเงียบขรึม จิตใจของเขาสูงส่งยิ่งกว่าเมฆ เขาแทบไม่เคยโกรธใครเลย แต่เวลาโกรธก็ดูน่ากลัวมาก ด้วยร่างกายและหัวใจที่ใหญ่โตของเขา เขาคอยดูแลสมาชิกและแฟนๆของเขา และเป็นคนใจกว้าง

#### Yokazenohorizon
เป็นวงดนตรีแนวอิเล็กทรอนิการ็อคที่มีสมาชิก 4 คนจากเขต Fourthvalley ซึ่งเป็นพื้นที่แห่งหนึ่งในเมืองมิดิซิตี้ ที่พวกเขาเล่นดนตรีที่มีบรรยากาศและศิลปะใน Yokaze Bar วงดนตรีนี้จะเปิดตัวอย่างเป็นทางการในภาคสตาร์ในภายหลัง

### ตัวละครอื่นๆ
**อาริสุคาวะ เมเปิ้ล**

อดีตเอเยนต์ของ Unicorn Virtual Music และปัจจุบันดำรงตำแหน่งประธานและซีอีโอของ Banded Rocking Records เขาเป็นผู้จัดการทั้ง Plasmagica และ Shingancrimsonz รวมถึงCriticrista ในภายหลังด้วย เขาเป็นคนจริงจังและเจ้าเล่ห์ ดูเหมือนว่าเขาจะหลงใหลในความเป็นทาสและความเจ็บปวด เพราะบางครั้งเขาชอบถูกเลขาลงโทษ เขาเป็นคนเจ้าเล่ห์เพราะการกระทำของเขา มีนิสัยเอาใจใส่วงดนตรีที่เขาตั้งขึ้นมาก และปฏิบัติต่อพวกเขาเหมือนครอบครัวของเขา โดยรู้ดีว่าดนตรีไม่สามารถชั่งน้ำหนักด้วยเงินได้ Maple ยังรู้เกี่ยวกับการมีอยู่ของ Strawberry Heart และความสัมพันธ์ของวงกับ Grateful King

**แองเจริก้า**

เลขาของ Banded Rocking Records เธอดูแลวงดนตรีทั้งสามวง ค่อนข้างจะเคร่งครัดกับเมเปิ้ล และมีบุคลิกแบบผู้หญิงเจ้ากี้เจ้าการ

**เกรธฟูลคิง/สตอเบอรรี่ ฮาร์ต**

เป็นนักแต่งเพลงและนักร้องที่มีชื่อเสียง ซึ่งทักษะในการแต่งเพลงและดนตรีของเขาเป็นที่เลื่องลือไปทั่วโลกแห่งเสียงเพลง อย่างไรก็ตาม เนื่องจากเขาทำสัญญากับ Unicorn Virtual Music แดร็กเกอร์จึงใช้เขาในการวางแผนของเขาโดยให้เขาแต่งเพลงที่ทรงพลังที่สุดที่จะทำให้เขาเป็นผู้ปกครองโลกแห่งเสียงเพลง เนื่องจากความทะเยอทะยานที่ชั่วร้ายของแดร็กเกอร์ เขาจึงตัดสินใจที่จะครอบครองเครื่องดนตรีในตำนาน Strawberry Heart เพื่อช่วยเหลือชิอาน หลังจากที่เธอถูกนำตัวไปที่โลกแห่งเสียงเพลง ขณะใช้มันเป็นช่องทางในการสื่อสารกับเธอและคนอื่นๆ ปัจจุบันทำหน้าที่เป็นครูฝึกของชิอาน ในเมืองมิดิซิตี้ และให้คำแนะนำเธอเกี่ยวกับวิธีปราบสัตว์ประหลาดแห่งความมืด บางครั้งชิอาน เรียกว่า "Mr. Berry" เนื่องจากชื่อยาว 

**มาสเตอร์**

จ้าของ Studio UNZ ซึ่งเป็นสถานที่ที่วง Mashumairesh!! และ Dokonjofinger ฝึกซ้อมอยู่เป็นประจำ เขาปฏิบัติต่อวงดนตรีทั้งสองวงเหมือนเป็นส่วนหนึ่งของครอบครัว และคอยชี้นำพวกเขาในหลายๆ ด้านผ่านดนตรีของพวกเขา สนิทกับเมเปิ้ล

**แดร็กเกอร์**

ตัวร้ายหลักของซีซั่น 1 เขาเป็นประธานบริษัท Unicorn Music และเป็นผู้รับผิดชอบต่อการปรากฏตัวของสัตว์ประหลาดแห่งความมืด เขาพ่ายแพ้ต่อ ชิอานในตอนจบซีซั่นแรก แต่ในซีซั่นที่สองได้เปิดเผยว่าเขารอดชีวิตมาได้และคัดเลือก Bud Virgin Logic ให้มาเป็นวงดนตรีใหม่ของเขา เขาถูกกล่าวหาอย่างผิดพลาดว่าทำงานให้กับวิคตอริอุส แต่ภายหลังได้เปิดเผยว่าเขาไม่ได้มีความจงรักภักดีต่อเธอเลยแม้แต่น้อย ในท้ายที่สุด เขาร่วมมือกับเมเปิ้ลเพื่อเอาชนะเธอและเปลี่ยนแปลงอนาคต หลังจบศึก ตนตัดสินใจเดินบนเส้นทางดนตรีสายสว่าง

**วิคตอริอุส**

ศัตรูตัวฉกาจตัวจริงของภาค*#* มนุษย์ปีศาจสาว เป็นที่รู้จักในนามราชินีแห่งความมืด ผู้ปกครองดาวออร์ดินิส โลกที่โหดร้ายซึ่งเต็มไปด้วยผู้คนที่ปรารถนาแต่ผลลัพธ์และประสิทธิภาพ เมื่อยังเป็นเด็ก เธอและแอสเทรียล เพื่อนรักของเธอ ต่างเชื่อในความยุติธรรมและชอบร้องเพลงด้วยกัน อย่างไรก็ตาม เมื่อสิ้นสุดการสอบ เธอเริ่มเชื่อว่ามีเพียงผู้แข็งแกร่งเท่านั้นที่จะอยู่รอดได้ และผู้ที่อ่อนแอจะต้องตายเมื่อเธอตกลงมาจากหน้าผาหลังจากที่แอสเทรียลทรยศต่อเธอ แม้ว่าก่อนหน้านี้เธอจะเคยช่วยแอสเทรียลก็ตาม สิ่งนี้ทำให้หินเมโลดิเซียนของเธอเสื่อมโทรม ส่งผลให้เธอเย็นชา ชั่วร้าย และขมขื่น เกลียดดนตรี และหัวใจของเธอเต็มไปด้วยความเกลียดชัง ความโกรธ และความอิจฉาริษยา เมื่อเธอได้รับพลังใหม่จากความมืด เธอจึงทำให้แอสเทรียลหวาดกลัวจนตกจากหน้าผาและอ้างสิทธิ์ในบัลลังก์ในฐานะผู้ปกครองคนใหม่ของออร์ดินิส ในช่วงบั้นปลายชีวิต เธอได้สั่งการกองเรือรุกรานเพื่อก่อการฆ่าล้างเผ่าพันธุ์จำนวนมากบนดาวหลายดวงเพื่อสกัดพลังงานเสียงจากพวกมัน เธอวางแผนที่จะยึดครองจักรวาลแห่งเสียงและสร้างโลกที่เต็มไปด้วยความสิ้นหวัง ความมืดมิด และความสิ้นหวัง นอกจากนี้ เธอยังแฝงตัวเป็นเลขาให้กับ Arcareafact จนกระทั่งเธอเปิดเผยว่าเธอทรยศต่อพวกเขาและขโมยเงินและทรัพย์สินของพวกเขาไป ในตอนหลังพ่ายแพ้ให้กับทุกวงดนตรีหลัก ในโลกมิดิซิตี้

## อ้างอิง

## แหล่งข้อมูลอื่น
* เว็บไซต์ทางการของวิดีโอเกม 
* เว็บไซต์ทางการของอนิเมะ 
* เว็บไซต์ทางการของ ''Show by Rock!! Fes A Live'' 
* 

หมวดหมู่:ตัวการ์ตูนซานริโอ
หมวดหมู่:วิดีโอเกมที่ออกวางจำหน่ายในปี พ.ศ. 2556
หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2559
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมดนตรี
หมวดหมู่:วิดีโอเกมเล่นตามบทบาท
หมวดหมู่:การ์ตูนญี่ปุ่นแนวเซเน็ง
หมวดหมู่:โบนส์

หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:มังงะของสำนักพิมพ์คาโดกาวะโชเต็ง